സീ കേരളം ഓണാഘോഷങ്ങള്ക്ക് തുടക്കമായി : ഓണാക്കാഴ്ചകള്ക്ക് അമരക്കാരനായി പദ്മശ്രീ ജയറാം കൊച്ചി: മലയാളികളുടെ ഇഷ്ടചാനല് സീ കേരളത്തില് പൊന്നോണകാഴ്ചകള്ക്ക് തുടക്കമായി. വൈവിധ്യമാര്ന്ന നിറക്കൂട്ടുകളാണ് ഈ ദൃശ്യവിരുന്നില് ചാനല് പ്രേക്ഷകര്ക്കായി ഒരുക്കിയിരിക്കുന്നത്. ഈ ആഘോഷദിനങ്ങള്ക്ക് മോടി കൂട്ടാന് ജനപ്രിയ താരം പദ്മശ്രീ ജയറാമും എത്തുന്നു. കളി തമാശകള് നിറഞ്ഞ ലെറ്റ്സ് റോക്ക് ആന്ഡ് റോളിന്റെ ചിരി വേദിയിലേക്കാണ് താരം എത്തുന്നത്. ടീസര് വിഡിയോയില് കാണുന്നത്പോലെ പുലിക്കളിയുടെ അകമ്ബടിയോടെ രാജകീയ എന്ട്രി നടത്തിയ പ്രേക്ഷകരുടെ പ്രിയ നടന് വരും ദിവസങ്ങളിലെ സീ കേരളം ചാനലിലെ പൊന്നോണക്കാഴ്ചകള്ക്കാണ് തിരി തെളിയിച്ചിരിക്കുന്നത്. കോഴിക്കോടിനെ വടക്കന് കേരളത്തിന്റെ വികസനകേന്ദ്രമാക്കി മാറ്റും മന്ത്രി തടസ്സങ്ങള് വഴി മാറി മന്ത്രിക്ക് നന്ദി അറിയിക്കാന് അങ്കമാലിയില് നിന്ന്. പ്രേക്ഷകരുടെ പ്രിയപ്പെട്ട സംഗീത വേദി സരിഗമപ കേരളം ലിറ്റില് ചാംപ്സ് ഓണം സ്പെഷ്യല് എപ്പിസോഡുകളും, ജനപ്രിയ താരങ്ങളായ ബിജു സോപാനം, നിഷ സാരംഗ് , ജൂഹി റുസ്തഗി,റിഷി എന്നിവര് അവതരിപ്പിക്കുന്ന ഓണം സ്പെഷ്യല് ഹാസ്യ പരമ്ബര , എരിവും പുളിയും ഉള്പ്പെടെ വിഭവസമൃദ്ധമായ ദൃശ്യവിരുന്നു തന്നെയാണ് സീ കേരളം ചാനല് ഈ ഓണത്തിന് മാവേലിമന്നനും ഒപ്പം പ്രിയ പ്രേക്ഷകര്ക്കുമായി ഒരുക്കിയിരിക്കുന്നത്. ഓണം സ്പെഷ്യല് ലെറ്റ്സ് റോക്ക് ആന്ഡ് റോള് എപ്പിസോഡ് ഇന്ന് രാത്രി 9:30 ന് സീ കേരളം ചാനലില് സംപ്രേഷണം ചെയ്യും.